ดาวโจนส์ปิดพุ่งกว่า 100 จุด
นักลงทุนคลายความวิตกกังวลต่อสถานการณ์หนี้ของกรีซ ช่วยให้ดัชนีหุ้นกลับมาพุ่งขึ้นกว่า 105.81 จุด
12 ก.พ. 2553

นักลงทุนคลายความวิตกกังวลต่อสถานการณ์หนี้ของกรีซ ช่วยให้ดัชนีหุ้นกลับมาพุ่งขึ้นกว่า 105.81 จุด
ปิดการซื้อขายตลาดหุ้นสหรัฐ ดัชนีปรับเพิ่มขึ้นกว่า 100 จุด หลังสหภาพยุโรป หรืออียู ประกาศให้คำมั่นว่าจะช่วยเหลือกรีซรับมือวิกฤติหนี้สิน แม้จะยังไม่เปิดเผยรายละเอียดของแผนการดังกล่าว ขณะที่ข้อมูลจำนวนผู้ตกงานที่ยื่นขอรับความช่วยเหลือจากภาครัฐลดลงเป็นครั้งแรกในรอบหลายสัปดาห์ ทำให้หลังปิดตลาด ดัชนีดาวโจนส์ ปิดที่ 10,144.19 จุด ปรับขึ้น 105.81 จุด หรือ 1.05% ดัชนีแนสแดค ปิดที่ 2,177.41 จุด ปรับขึ้น 29.54 จุด หรือ 1.38% และดัชนีเอสแอนด์พี ปิดที่ 1,078.47 จุด ปรับขึ้น 10.34 จุด หรือ 0.97%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,161.48 จุด ปรับขึ้น 29.49 จุด หรือ 0.57% ดัชนี DAX ตลาดแฟรงก์เฟิร์ต ปิดที่ 5,503.93 จุด ลดลง 32.44 จุด หรือ 0.59% และดัชนี CAC ตลาดปารีส ปิดที่ 3,616.75 จุด ลดลง 18.86 จุด หรือ 0.52% ส่วนน้ำมันดิบเบรนต์ ตลาดลอนดอน ปิดที่ 73.05 ดอลลาร์สหรัฐ/บาร์เรล ปรับขึ้น 51 เซนต์